На наш погляд, звесткі пра Ціхінскага ў пэўным сэнсе могуць быць дапоўненыя праз разгляд яго бліжэйшага атачэння. Так, на шлюбе ў Ціхінскага прысутнічаў Феліцыян Сурын (1842 ці 1843 – 1921) – літаратуразнавец, этнограф, ўдзельнік паўстання 1863 г. на Магілёўшчыне. У 70-я гг. напісаў шэраг твораў на беларускую тэматыку у выданнях кшталту “Tygodnika Ilustowanego” . На думку беларускага даследчыка А. Літвіновіча, менавіта ён з’яўляецца аўтарам змястоўнага артыкула “Беларусь” для “Геаграфічнага слоўніка Польскага каралеўства” .